CELEX: 62005TO0177
Language: hu
Date: 2006-01-09 00:00:00
Title: Az Elsőfokú Bíróság (negyedik tanács) 2006. január 9-i végzése. # Finn Köztársaság kontra az Európai Közösségek Bizottsága. # Eljárási kérdések - Elfogadhatatlansági kifogás - Kötelező joghatással nem járó aktus - Az Európai Közösségek saját forrásai - Jogsértési eljárás - Az 1150/2000/EK, Euratom rendelet 11. cikkében rögzített késedelmi kamat - Feltételes fizetésről szóló megállapodásra vonatkozó tárgyalás. # T-177/05. sz. ügy

Az Elsőfokú Bíróság (negyedik tanács) 2006. január 9‑i végzése − Finnország kontra Bizottság
      (T‑177/05. sz. ügy)
      „Eljárási kérdések – Elfogadhatatlansági kifogás – Kötelező joghatással nem járó aktus – Az Európai Közösségek saját forrásai – Jogsértési eljárás – Az 1150/2000/EK, Euratom rendelet 11. cikkében rögzített késedelmi kamat – Feltételes fizetésről szóló megállapodásra vonatkozó tárgyalás”
      1.                     Megsemmisítés iránti kereset – Keresettel megtámadható aktusok – Kötelező joghatásokat kiváltó aktusok (EK 230. cikk) (vö. 30. pont)
      2.                     Megsemmisítés iránti kereset – Keresettel megtámadható aktusok – Kötelező joghatásokat kiváltó aktusok (EK 230. cikk, 1150/2000
            tanácsi rendelet) (vö. 32. pont)
      3.                     Az Európai Közösségek saját forrásai – A tagállamok általi megállapítás és rendelkezésre bocsátás (1150/2000 tanácsi rendelet)
            (vö. 33. pont)
      Tárgy
      
         
               A Bizottságnak (Költségvetési Főigazgatóság) a 2005. február 28‑i levélben, valamint a 2005. április 25‑i megerősítő levélben
                  foglalt azon határozata ellen benyújtott megsemmisítés iránti kérelem, amelyben elutasította, hogy a Finn Köztársasággal tárgyalásokat
                  folytasson az EK 226. cikk alapján indult 2003/2180. sz. jogsértési eljárásban a Finn Köztársaságtól visszamenőlegesen követelt
                  vám és az annak megfizetése napjáig számítandó késedelmi kamatok feltételes megfizetéséről.
               
            Rendelkező rész
      
         
                  1)
               
               
                  
               
               
                  Az Elsőfokú Bíróság elutasítja a keresetet mint elfogadhatatlant.
               
            
         
                  2)
               
               
                  
               
               
                  Az Elsőfokú Bíróság a Finn Köztársaságot kötelezi a költségek viselésére.